钦定古今图书集成/理学汇编/文学典/第197卷 > 《本事诗序》孟启
## 钦定古今图书集成/理学汇编/文学典/第197卷 > 《本事诗序》孟启

“诗者，情动于中而形于言，故怨思悲愁，常多感慨抒
怀佳作讽刺雅言，著于群书。虽盈厨溢阁，其间触事
兴咏，尢所钟情，不有发挥，孰明厥义？”因采为《本事诗》，
凡七题，犹四始也。情感、《事感》《高逸》《怨愤》《征异》《征咎》《嘲
戏》，各以其类聚之。亦有独掇其要不全篇者，咸为小
序以引之，贻诸好事。其有出诸异传怪录，疑非是实
者则略之。拙俗鄙俚，亦所不取。闻见非博，事多阙漏，
访于通识，期复续之。时光启二年十一月，大驾在褒
中。前尚书司勋郎中赐紫金鱼袋孟启序。